**INTEGRACIJA**

Za pojmovanje procesov vključevanja migrantov v novo družbeno okolje se danes najpogosteje uporablja izraz INTEGRACIJA.

Integracija je dvosmerni proces prilagajanja s strani migrantov kot tudi s strani družbe sprejemnice na številnih ravneh, predvsem na ekonomski, socialni, kulturni, verski, politični.

**Dimenzije integracije:**

* **Pravna:** izenačenje pravnega statusa s statusom državljanov.
* **Poselitvena in bivanjska:** možnost naselitve na katerem koli kraju pod enakimi pogoji kot ostali prebivalci.
* **Socialno-ekonomska:** enake možnosti vseh skupin prebivalstva glede zaposlitve, socialno-ekonomskega statusa, dohodkov, koriščenja socialnih storitev itd.
* **Integracija na področju izobraževanja:** enakopraven dostop do izobraževalnih inštitucij.
* **Kulturna:** spoznavanje drugih kultur in sprejemanje kulturnih vzorcev drugih etičnih skupin, hkrati pa ponotranjenje novih vrednot, norm in vedenjskih vzorcev.
* **Politična:** vključenost v procese političnega odločanja.
* **Družbena:** socialni stiki z okolico, ki niso omejeni na eno etnično skupino.
* **Identifikacijska**: občutek pripadnosti družbi (državi), v katero se migranti priselijo.

**Pravice oseb s priznano mednarodno zaščito:**

**1. Socialno varstvo**

Osebe s priznano mednarodno zaščito, so pri uveljavljanju pravic iz socialnega varstva izenačeni z državljani Republike Slovenije.

**2. Nastanitev**

Osebe s priznano mednarodno zaščito so eno leto po pridobitvi statusa upravičene do nastanitve v integracijski hiši ali drugih nastanitvenih zmogljivostih ministrstva.

Oseba s priznano mednarodno zaščito, ki je nastanjena na zasebnem naslovu in nima lastnih sredstev za preživljanje ali ji preživljanje ni zagotovljeno kako drugače, je tri leta od dneva pridobitve statusa upravičena do denarnega nadomestila za nastanitev na zasebnem naslovu.

Prav tako je oseba z dnem dokončne odločbe o priznanju statusa in z nastanitvijo v integracijski hiši ali na zasebnem naslovu upravičena do enkratne denarne pomoči.

**3. Zdravstveno varstvo**

Osebe, ki jim je bila priznana mednarodna zaščita, se obvezno zavarujejo iz tega naslova, če niso obvezno zavarovane na drugi podlagi.

**4. Zaposlitev in delo**

Osebe, ki jim je priznana mednarodna zaščita, uveljavljajo pravice iz naslova zaposlovanja in dela v skladu s predpisi, ki urejajo zaposlovanje in delo tujcev (prost dostop do trga dela)

**5. Izobraževanje**

Osebe s priznano mednarodno zaščito so na področju predšolske vzgoje, osnovnošolskega, srednješolskega, visokošolskega in univerzitetnega izobraževanja izenačene z državljani RS.